**ישיבת קול תורה לצעירים** היא ישיבה קטנה חרדית-ליטאית, שהיא חלק מישיבת קול תורה, הממוקמת בשכונת בית וגן בירושלים.

תולדות הישיבה
-------------

 ערך מורחב – **ישיבת קול תורה**  

הישיבה היא חלק מהישיבה הגדולה שנוסדה בשנת 1939 על ידי הרב יחיאל מיכל שלזינגר, ששימש קודם לכן כמורה הוראה ור"מ בפרנקפורט, והרב ברוך קונשטט, ששימש כאב בית דין וראש ישיבה בעיר פולדה, עבור נוער שעלה ממערב אירופה. הישיבה הוקמה בעקבות אירועי "ליל הבדולח", עבור יוצאי גרמניה שעלו לארץ ישראל. הישיבה הייתה מושפעת במידה מסוימת מהגותו של הרב שמשון בן רפאל הירש ומאסכולת "תורה עם דרך ארץ", שאותה ייסד, וגם בסממנים מדרך הלימוד הליטאית.

שמה של הישיבה ניתן לה על ידי הרבנית מטל שלזינגר, רעייתו של ראש הישיבה, שאמרה כי "קול לימוד התורה של בעלה ערב לה יותר מכל התענוגות הגשמיים שהותירה אחריה בגרמניה".

עד סוף שנות ה-70 פעלו הישיבה גדולה והקטנה כמסגרת אחת, בשלב מסוים הן נפרדו לשני מסגרות שונות.[דרוש מקור]

הבעלות על הישיבה התחלקה בין הרבנים למשפחת שלזינגר לבין משפחת קונשטט, כאשר בשנת 1994 עם פטירתו של הרב אלחנן משה קונשטט, מונה הרב יחזקאל קורן לכהן כראש הישיבה, במקביל לתפקידו כמגיד שיעור בישיבה הקטנה, עד לפטירתו בשנת 2020.

מבנה בית המדרש מכיוון רחוב 'תורה ועבודה'
### צוות הישיבה

#### צוות הישיבה בעבר

בשנת 1951, נכנס הרב ישראל בונדהיים לכהן כמגיד שיעור לבני שיעור א', תפקיד בו שימש עד לפטירתו בשנת 2014.

בשנת ה'תש"כ נכנסו הרב אלכסנדר דינקל והרב יונה מרצבך לשמש כר"מים בישיבה, והרב דב זאב שטיינהוז (אביו של הרב יעקב שטיינהוז ואחיו של הרב אהרון שטיינהוז שהיו ר"מים בישיבה) נכנס לשמש כמשגיח.

עם פטירת הרב שטיינהוז בשנת ה'תשנ"ג החליף אותו הרב ישראל גנס, ומשלא התאים לתפקיד בעקבות אופיו הרך, עבר הרב גנס לכהן כמגיד שיעור למחצית השנייה של בני שיעור א'. בשנת 2019 הלכה לעולמה אשתו, הרבנית רחל, וכשנה לאחר מכן בשנת 2020 התחתן בשנית בגיל 79. באותה השנה הפסיק לתקופת מה למסור שיעורים בישיבה, ובמהלך השנה שלאחר מכן עזב לגמרי את הישיבה. את מקומו החליף הרב חיים מייזליש ששימש קודם לכן כמשיב לבני שיעור ב', ולפני כן שימש כמשיב בישיבת עטרת שלמה.

הרב יחזקאל קורן במסירת שיעור (אוגוסט 2005)
בשנת 1985 נכנס הרב יחזקאל קורן לכהן כמגיד שיעור לבני שיעור ג'. הרב קורן היה בעל הרשאת חתימה ונפטר בשנת 2020 מקורונה.

הרב יעקב רבינוביץ' תאומים שימש כמגיד שיעור לבני שיעור ב', מתחילה בעיון ולאחר מכן עבר לבקיאות. במשך 15 שנה היה חולה במחלת ALS, במהלך מחלתו מילא את מקומו הרב שמואל נוסבוים, עד לפטירתו של הרב רבינוביץ' ב-ו' תמוז תשפ"א. בסוף אותה השנה, עבר הרב נוסבוים לשמש כמגיד שיעור בישיבת צוויבל, ובשנה שלאחר מכן חזר לשמש כמגיד שיעור לבני שיעור ג'. את מקומו כמגיד שיעור לבני שיעור ב' מילא הרב דניאל ברויאר (בנו של הרב שלמה ברויאר ומשיב בישיבת שערי שמועות).

#### צוות הישיבה כיום

ראש הישיבה כיום הוא הרב שלמה שלזינגר, בנו של הרב משה יהודה שלזינגר.

כמשגיח משמש הרב אביעזר שפירא, רב בית המדרש של חסידות דרוהוביץ'. משגיחים נוספים בישיבה הם הרב יששכר כהן והרב מאיר פליטו, שהתווסף לצוות הישיבה מאז מגפת הקורונה, אז הרב כהן לא יכול היה להגיע מפאת מחלה.

מגידי השיעורים בשיעור א' הם - הרב חיים מייזליש והרב משה לנג בסדר א', והרב אלחנן שנברגר (בנו של הרב יוסף שנברגר אדריכל הישיבה הגדולה, וגיסו של הרב גנס) והרב אהרן רבינוביץ תאומים בנו של הרב יעקב רבינוביץ תאומים בסדר ב'.

מגידי השיעורים בשיעור ג' הם - הרב מאיר קוט (שיש המתייחסים אליו כראש הישיבה הקטנה) והרב חיים דומב. הרב קוט ר"מ בסדר א' של חצי מהבחורים במהלך כל השנה, והרב דומב משמש כר"מ.

הישיבה כיום
-----------

הישיבה קטנה, הכוללת פנימיה, היא מהישיבות הגדולות והמובילות בירושלים, ובכלל. הישיבה נחשבת לישיבה בעלת משטר יחסית לשאר הישיבות ועם זאת הביקוש אליה גדול. אחד המאפיינים שגורמים לביקוש הגדול הוא שהישיבה משלבת בתוכה את כל סוגי הבחורים והמשפחות, מה שמייצר ביקוש מכלל אזורי העיר, כאשר חלק גדול מקרב ההורים השולחים לישיבה, הם בוגרי הישיבה בעצמם.

יותר מרבע מכל שיעור הנכנס לישיבה מורכב מבחורים הגרים בבית וגן, רובם הגדול מתלמוד תורה אחיעזר, ומספר בחורים נוספים מתלמוד תורה חקרי לב. הישיבה מעדיפה בחורים מבית וגן, משום שאינם צריכים פנימייה. תלמודי תורה נוספים השולחים לישיבה הם המסורה מרמת שלמה, אבני שלמה מגבעת שאול, אורחות אי"ש והרא"ם מהר נוף, קהילת קמניץ מנווה יעקב, חוות דעת ושערי דעת מרמות, חכמת שלמה מסנהדריה, ועוד.

הישיבה שולחת בכל שנה רבים מתלמידיה המסיימים את הישיבה לישיבות גדולות המובחרות ביותר בציבור הליטאי, כשרוב השיעור המסיים את הישיבה מתחלק בין ישיבת חברון, לישיבת פוניבז'. הישיבה משדלת את הבחורים שלא ללכת לישיבת חברון, ובשנת 2018 אף נשלחו כמחצית מהכמות אותה הייתה שולחת מדי שנה לחברון, זאת לאחר שאחד מבכירי צוות הישיבה הפציר בבחורים שלא לשלוח אליה טפסי רישום. עם זאת מדי שנה כמות גדולה ביחס לשאר הישיבות, ולפעמים אף הגדולה ביותר, נשלחת לשם.

הישיבה מונה כיום כ-300 בחורים.

בשנת 2023 התקבלו 102 בחורים לשיעור א'.

קישורים חיצוניים
----------------

ויקישיתוף מדיה וקבצים בנושא **ישיבת קול תורה לצעירים** בוויקישיתוף
* ישיבת קול תורה (ירושלים), דף שער בספרייה הלאומית
* ישיבת קול תורה, באתר "גיידסטאר ישראל"
* שיחות ושיעורים מרבני הישיבה בקול הלשון
* ישיבת קול תורה - תגית, באתר בחדרי חרדים
* ישיבת קול תורה - תגית, באתר כיכר השבת
* קול תורה - תגית, באתר כיכר השבת
* ישיבת קול תורה - תגית, באתר JDN‏
* שלוש שנים ישיבת קול תורה, הצופה, 17 ביולי 1942
* ישיבת "קול תורה" בירושלים, הצופה, 27 ביוני 1947
* מיכאל יעקובסון: סיבוב בישיבת קול תורה בשכונת בית וגן, באתר 'חלון אחורי', 30 בינואר 2019
* מגלות לגאולה סרט תדמית על "קול תורה" תחילת שנות האלפיים, סרטון בערוץ "ועד הידידים", באתר יוטיוב (אורך: 8:14)
* כיפת הברזל הרוחנית של עם ישראל - נכנסה לפעולה השבוע!, סרטון בערוץ "דרשו | Dirshu", באתר יוטיוב (אורך: 4:01)
* הכנסת ספר תורה - ישיבת קול תורה - ר"ח אדר ב' תשע"ט, סרטון בערוץ "shiezoli", באתר יוטיוב (אורך: 15:14)

הערות שוליים
------------

1. ↑  ירושלים, קול תורה ישיבה לנוער מערב אירופה, דבר, 27 באוגוסט 1939
2. ↑  מהו מקור השם של ישיבת קול תורה?, באתר דרשו, ‏6 בינואר 2021, מתוך ספר אוצרותיך אמלא
3. ↑  ישראל כהן, ברוך דיין האמת: הגאון הרב ישראל בונדהיים זצ"ל, באתר כיכר השבת, ‏3 באוגוסט 2014
4. ↑  משה ויסברג, הרבנית בת ה-77 הלכה לעולמה מדום לב, באתר בחדרי חרדים, ‏18 בפברואר 2019
5. ↑  אבי רבינא, שנה לפטירתה: ראש הישיבה התארס בגיל 79, באתר כיכר השבת, ‏28 במאי 2020
6. ↑  משה ויסברג, אבל: הר"מ מירושלים שחידש בתורה דרך העיניים הלך לעולמו, באתר בחדרי חרדים, ‏16 ביוני 2021
7. ↑  אבי רבינא, הרב חברוני התייעץ עם מרן הגר"ח אם לסלק את הבחורים, באתר כיכר השבת, ‏19 ביולי 2018
8. ↑  משה ויסברג, מיוחד: הצצה לעולם הישיבות הקטנות בירושלים, באתר בחדרי חרדים, ‏15 ביולי 2023

| רבני ישיבת קול תורה |
| --- |
| ראשי הישיבה | הרב יחיאל מיכל שלזינגר • הרב ברוך קונשטט • הרב שלמה זלמן אוירבך • הרב משה יהודה שלזינגר • הרב שלמה שלזינגר |
| רבני הישיבה שנפטרו | הרב יונה מרצבך • הרב יוסף יהודה ריינר • הרב דוד הקשר • הרב אברהם ארלנגר • הרב שמעון משה דיסקין • הרב אלחנן קונשטט • הרב חיים יוסף יעקובוביץ • הרב אלכסנדר דינקל • הרב שלום פוברסקי • הרב גדליה אייזמן • הרב שלמה וולבה |
| רבנים שעזבו את הישיבה | הרב ברוך שמואל דויטש • הרב משה שמואל שפירא • הרב גבריאל בולק • הרב ברוך ויסבקר • הרב יהודה עדס • הרב שמואל אוירבך • הרב ישראל גנס |
| רבני הישיבה בהווה | הרב בן ציון בורודיאנסקי • הרב רפאל צבי וולפין • הרב אליעזר יחיאל קונשטט • הרב אברהם מאיר שטיינפלד • הרב יצחק דב שכטר • הרב מיכאל וינקלר • הרב יעקב שטיינהוז • הרב יצחק ירוחם בורודיאנסקי |
| רבני הישיבה הקטנה | 

|  |  |
| --- | --- |
| בעבר | הרב ישראל בונדהיים • הרב יחזקאל קורן • הרב יעקב רבינוביץ תאומים • הרב משה מרצבך |
| בהווה | הרב אביעזר שפירא • הרב מאיר קוט • הרב ברוך שפירא • הרב בן ציון שפירא • הרב משה לנג • הרב משה גוטהולד |

 |